-Երբ Անկախության տոնից մի քանի օր առաջ եկա Հայաստան, փառավորվեցի, ամենուր հայկական դրոշներ էին, ամեն քայլափոխի ծածանվող եռագույնը հիշեցնում էր անկախ պետություն ունենալու պատասխանատվության ու պարտավորության մասին։ Սիրտդ լցնում էր հպարտությամբ, լավատեսությամբ, կամքով ու ուժով։ …Սեպտեմբերի 25-ին դրոշներն սկսեցին հավաքել։ Ես խորապես հուզված եմ։ Իրանում ամեն քայլափոխի ծածանվում է իրանական դրոշը՝ որպես թիվ մեկ հպարտություն և զգոնության է կոչում։ Ես հասկանում եմ, որ մենք փող ենք տնտեսում՝ դրոշները հավաքելով, բայց միշտ չէ, որ տնտեսելը արդարացվում է։